พช.เดินหน้า แอ่งเล็ก Check-in 3273 ชุมชน ดึง Blogger โปรโมตพาทัวร์
พช.เดินหน้าขับเคลื่อนท่องเที่ยวชุมชน แอ่งเล็ก Check-in 3,273 หมู่บ้านทั่วประเทศ ดึง Blogger ร่วมโปรโมตพาทัวร์เที่ยวชมเสน่ห์ความงดงามของวิถีชีวิตและวัฒนธรรมประเพณีดีๆ ของชาติ มั่นใจช่วยผลักดันให้เกิดกำลังซื้อสินค้าและบริการของชาวบ้าน เป็นการกระจายรายได้สู่ฐานรากอย่างยั่งยืน,เมื่อวันที่ 14 ต.ค.61 นายนิสิต จันทร์สมวงศ์ อธิบดีกรมการพัฒนาชุมชน เป็นประธานเปิด กิจกรรมรณรงค์การท่องเที่ยวชุมชนและการสัมมนา Blogger พาทัวร์ท่องเที่ยว OTOP นวัตวิถี เพื่อสนับสนุนการขับเคลื่อนชุมชนท่องเที่ยว OTOP นวัตวิถี ภายใต้โครงการไทยนิยม ยั่งยืน ของรัฐบาล เพื่อยกระดับการพัฒนาผลิตภัณฑ์ และการสร้างตลาดใหม่เชื่อมโยงท่องเที่ยวชุมชน กระจายรายได้สู่เศรษฐกิจฐานราก ให้มั่นคง มั่งคั่ง อย่างยั่งยืน กลุ่มเป้าหมายประกอบด้วยหัวหน้าส่วนราชการ ตัวแทนภาครัฐและเอกชน เข้าร่วมประชุม ณ ศูนย์ประชุมวายุภักษ์ ศูนย์ราชการฯ ถ.แจ้งวัฒนะ เขตหลักสี่ กรุงเทพฯ,อธิบดีกรมการพัฒนาชุมชน กล่าวว่า โครงการ ชุมชนท่องเที่ยว OTOP นวัตวิถี หรือที่เรียกทั่วไปว่า แอ่งเล็ก เช็กอิน จำนวน 3,273 หมู่บ้าน ขับเคลื่อนภายใต้แนวคิด ร่วมสุข ร่วมวิถี ร่วมสมัย เป็นการนำเอาเอกลักษณ์ของชุมชน พร้อมทั้งบอกเล่าเสน่ห์ความงดงามของวิถีชีวิต วัฒนธรรมประเพณี รวมถึงแหล่งท่องเที่ยวที่อยู่บริเวณรายรอบ ซึ่งเป็นต้นทุนของชุมชนที่มีอยู่แต่เดิม ให้กลายเป็นจุดดึงดูดเพื่อนำพานักท่องเที่ยวมาสู่ชุมชน และผลักดันให้เกิดกำลังซื้อสินค้าและบริการของชุมชนที่มีชาวบ้านเป็นผู้ผลิต เพื่อให้เกิดการกระจายรายได้สู่ฐานรากตามเป้าหมายสำคัญของโครงการ ,ขณะนี้เรามีชุมชนท่องเที่ยว OTOP นวัตวิถีต้นแบบ จำนวน 50 ชุมชน ขอชวนเชิญคนไทยแวะไปท่องเที่ยว แอ่งเล็กเช็กอิน ทั้ง 50 แห่งนี้กันได้ก่อน และเรากำลังเร่งขับเคลื่อนทั้งส่วนกลางและส่วนภูมิภาคทั่วประเทศทั้งหมด 3,273 หมู่บ้าน โดยทั้งหมดนี้ก็เพื่อความ มั่นคง มั่งคั่ง ยั่งยืน อย่างแท้จริง อธิบดีกรมการพัฒนาชุมชน กล่าว.
พช.เดินหน้าขับเคลื่อนท่องเที่ยวชุมชน แอ่งเล็ก Check-in 3,273 หมู่บ้านทั่วประเทศ ดึง Blogger ร่วมโปรโมตพาทัวร์เที่ยวชมเสน่ห์ความงดงามของวิถีชีวิตและวัฒนธรรมประเพณีดีๆ ของชาติ มั่นใจช่วย
กรมการพัฒนาชุมชน,พช.,ท่องเที่ยวชุมชน,OTOP นวัตวิถี,OTOP,ข่าวทั่วไป